चेन्नई सुपर किंग्स ने अपनी वेबसाइट और ट्वीटर के जरिए बताया कि कोलकाता नाइट राइडर्स के खिलाफ खेले गए पिछले मैच में सुनील नरेन की गेंद पर एक रन लेने के दौरान रैना को पिंडली की मांसपेशी में चोट लगी थी। जिस कारण वो 15 अप्रैल को मोहाली में पंजाब और 20 अप्रैल को पुणे में होने वाले राजस्थान रॉयल्स के खिलाफ मैच में नहीं खेल सकेंगे। इससे पहले केदार जाधव भी हैमिस्ट्रिंग चोट के कारण टीम से बाहर हो गए थे। वहीं दक्षिण अफ्रीकी बल्लेबाज फाफ डु प्लेसिस और भारत के मुरली विजय पहले ही फिट नहीं होने के कारण खेल नहीं पा रहे हैं।